laion/Wikipedia-Exotic huggingface dataset:
მაჭახელა ხელვაჩაური (საფეხბურთო კლუბი)

„მაჭახელა“ — საქართველოს საფეხბურთო კლუბი ხელვაჩაურიდან. ასპარეზობს პირველ ლიგაში. საშინაო მატჩებს ატარებს ხელვაჩაურის ცენტრალურ სტადიონზე. საფეხბურთო გუნდი 2011 წელს ა(ა)იპ ხელვაჩაურის სასპორტო სკოლის ბაზაზე ჩამოყალიბდა და აქტიურად ჩაერთო დასავლეთ საქართველოს მეორე ლიგის გათამაშებაში. 2012-2013 წლების სეზონში საფეხბურთო გუნდი მონაწილეობას იღებდა საქართველოს XXIV ეროვნული ჩემპიონატის მეორე ლიგის გათამაშებაში (დასავლეთის ზონა. მეორე კალენდარი) და ლიგის ჩემპიონი გახდა, რითაც ის პირველ ლიგაში გადავიდა. სამომავლოდ დაგეგმილია გუნდის დაფინანსების ზრდა და მისი როგორც იურიდიული სახით ჩამოყალიბება, რომელსაც შემდგომში სპონსორების დაფინანსებაც უნდა დაემატოს. ხელვაჩაურში გარდა დიდების საფეხბურთო გუნდისა ფუნქციონირებს 4 ბავშვთა ჯგუფი, რომლებიც სამომავლოდ ჩაანაცვლებენ მოწვეულ სპეციალისტებს. 2013 წელს იგი პირველ ლიგაში დაწინაურდა. პროფილი Futbol24.com-ზე (ინგლისური) პროფილი Soccerway-ზე (ინგლისური) ↑ პირველ ლიგაში ფოთის “კოლხეთი”, ხელვაჩაურის “მაჭახელა” და “სამტრედია” ლიდერობენ, საინფორმაციო სააგენტო „მსოფლიო სპორტი“, 25 ოქტომბერი, 2013.
ბეთლემი ქედა (საფეხბურთო კლუბი)

„ბეთლემი“ — საქართველოს საფეხბურთო კლუბი დაბა ქედადან. გამოდის ლიგა 4-ში. საშინაო მატჩებს ატარებს ქედის ცენტრალურ სტადიონზე, რომელიც 1,000 მაყურებელს იტევს. ქედაში საფეხბურთო გუნდი გასული საუკუნის 1950-1960-იან წლებში ჩამოყალიბდა და საქართველოს პირველობებზე სხვადასხვა სახელით ასპარეზობდა. 1980-1990-იან წლებში გუნდმა 1/64 ფინალიდან დაიწყო და მეოთხედფინალამდე გავიდა, სადაც ფოთის კოლხეთთან დამარცხდა. კლუბს აფინანსებს აჭარის მთავრობა და ქედის მუნიციპალიტეტი. პროფილი Soccerway–ზე (ინგლისური) პროფილი Soccevista–ზე დაარქივებული 2013-12-24 საიტზე Wayback Machine. (ინგლისური)
გრაფი მონტე-კრისტო (1954 წლის ფილმი)

„გრაფი მონტე-კრისტო“ (ფრანგ. Le Comte de Monte-Cristo) — 1954 წლის ფრანგული ფილმი, გადაღებული რეჟისორ რობერ ვერნეს მიერ. ეფუძნება ალექსანდრ დიუმას ამავე სახელწოდების სათავგადასავლო რომანს. მთავარ როლს ასრულებს ჟან მარე. ფილმი 2-ნაწილიანია. „გრაფი მონტე-კრისტო (1954 წლის ფილმი)“ — კინოფილმების ინტერნეტ-მონაცემთა ბაზა (ინგლისური) ↑ ფილმში არაა მოხსენიებული. Le comte de Monte-Cristo: Full Cast & Crew.
მურთაზ შელია

მურთაზ შელია (დ. 25 მარტი, 1969, თბილისი) — ქართველი ფეხბურთელი, 1990-იანი წლების საქართველოს ეროვნული საფეხბურთო ნაკრების წამყვანი მოთამაშე, ეროვნულ ნაკრებში ჩატარებული აქვს 29 მატჩი. 2013-14 წლების სეზონის დამთავრების შემდეგ შელია ცხინვალის „სპარტაკის“ პრეზიდენტის თანამდებობაზე დაინიშა. თბილისის „დინამოსთან“ ერთად შელიამ მოიგო საქართველოს ჩემპიონატის ზედიზედ ხუთი სეზონი 1991 დან 1995 წლამდე. 1995 წელს მურთაზი შეუერთდა რუსულ კლუბ ვლადიკავკაზის „სპარტაკი–ალანიას“, იგი დაეხმარა კლუბს გამხდარიყო რუსეთის ჩემპიონი პირველივე სეზონში. 2 წლის შემდეგ შელია შეუერთდა ინგლისურ „მანჩესტერ სიტის“, სადაც მის ყოფილ თანაგუნდელს თბილისის „დინამოში“, გიორგი ქინქლაძეს თავი დამკვიდრებული ჰქონდა. მან მისი დებიუტი გოლით აღნიშნა „ბირმინგემ სიტის“ წინააღმდეგ, თუმცა ის მატჩი მისმა გუნდმა 2–1 დათმო. ექვსი კვირის შემდეგ მას დაცვის ხაზში შეურთდა კიდევ ერთი ქართველი, კახაბერ ცხადაძე, მაგრამ იმ სეზონში ხშირი ტრავმების გამო ხშირად ვერ თამაშობდა და მან მხოლოდ ერთი გოლი გაიტანა „ნოტინგემ ფორესტის“ წინააღმდეგ. სეზონის ბოლოს „მანჩესტერ სიტი“ დაქვეითდა პირველად მის ისტორიაში. შემდეგ სეზონში შელიამ ითამაშა მხოლოდ სამი მატჩი, მისი ბოლო მატჩი იყო 1998 წლის ოქტომბერში „რედინგის“ წინააღმდეგ, სადაც კარიერისთვის საბედისწერო ტრავმა მიიღო. 2000 წელს შეწყდა კონტრაქტი და შესვენების შემდეგ თამაში განაგრძო თბილისის „ლოკომოტივში“, სადაც 2001 წელს კარიერა დაასრულა. რუსეთის ჩემპიონი: 1995 რუსეთის საფეხბურთო ჩემპიონატის ვერცხლის პრიზიორი: 1996 რუსეთის 33 საუკეთესო ფეხბურთელის სია 2–ჯერ: 1995, 1996 პროფილი Transfermarkt-ზე (ინგლისური) პროფილი eu-football.info-ზე (ინგლისური) პროფილი Soccerway-ზე (ინგლისური) სტატისტიკა national-football-teams.com-ზე (ინგლისური) სტატისტიკა Klisf-ზე[მკვდარი ბმული] (რუსული) ნაკრებში ჩატარებული მატჩები (ინგლისური) პროფილი Footballdatabase.eu-ზე (ინგლისური) ↑ საქართველო - ჩემპიონატის გამარჯვებული გუნდები (ინგლისური). RSSSF. ციტირების თარიღი: 2009-04-02. ↑ ქართული ფეხბურთი სისუსტეები (ინგლისური). When Saturday Comes. დაარქივებულია ორიგინალიდან — 2008-12-02. ციტირების თარიღი: 2009-04-02. ↑ ბაქლი, ენდი; ბარგესი, რიჩარდ (2000). Blue Moon Rising: The Fall and Rise of Manchester City. Bury: Milo. ISBN 0-9530847-4-4.  გვ.101, 149
ტრანს...

ტრანს... (ლათ. trans-ით, გავლით, გამჭოლ) — რთული სიტყვის პირველი შემადგენელი ნაწილი. აღნიშნავს: მოძრაობას რისიმე გავლით, მაგ., ტრანსატლანტიკური რისამე ფარგლებს გარეთ არსებობასმ მაგ., ტრანსალპური; რისამე საშუალებით გადაცემას ან აღნიშნავს, მაგ., ტრანსლიტერაცია ქართული საბჭოთა ენციკლოპედია, ტ. 10, თბ., 1986. — გვ. 33.
ტრაქეიანები

ტრაქეიანები (Tracheata ან Atelocerata) — ხმელეთის (ან წყალში საცხოვრებლად მეორეულად გადასული) ფეხსახსრიანების ქვეტიპი. თავი ტანისაგან მკაფიოდაა გამოყოფილი. აქვთ 1 წყვილი ულვაში და 3 წყვილი ყბა. სუნთქავენ ტრაქეებით, ზოგჯერ კანით ან, როგორც ეს წყალში საცხოვრებლად გადასული მწერების მატლებს აქვთ, ტრაქეალური ლაყუჩებით (სხეულის კედლების გამონაზარდები, რომლებშიც აღწევს ტრაქეების ბრმა მორჩები). ტრაქეიანებს ეკუთვნის მრავალფეხიანები და მწერები. ქართული საბჭოთა ენციკლოპედია, ტ. 10, თბ., 1986. — გვ. 42.
ტრეპანგი

ტრეპანგი (მალაიურად tripang) — კანეკლიანთა ტიპის ჰოლოთურიების რამდენიმე სახეობა, რომლებსაც საკვებად იყენებენ. ბინადრობენ მალაის არქიპელაგთან, ფილიპინებთან, აგრეთვე ავსტრალიის, აზიის, აფრიკის და ევროპოს (იტალიის) სანაპიროებთან, 2–დან 50 მ-მდე სიღრმეზე გვხვდება შორეულაღმოსავლური ტრეპანგი (Stichopus japonicus), რომლის სიგრძე 40 სმ აღწევს. ტრეპანგის ხორცი მდიდარია ცილოვანი ნივთიერებით. იყენებენ ნედლს ან გამხმარ-დამარილებულს. ქართული საბჭოთა ენციკლოპედია, ტ. 10, თბ., 1986. — გვ. 45.
ზაზა ენდენი

ზაზა ენდენი (დ. „ზაზა ელაძე“ 28 მაისი, 1976, თბილისი, საქართველოს საბჭოთა სოციალისტური რესპუბლიკა, სსრკ (დღეს საქართველო) — თურქეთში ემიგრირებული ქართველი მოჭიდავე და კალათბურთელი. არის 2.06 მ სიმაღლის 115 კგ. იცნობენ მეტსახელით „ტატუ“. ზაზამ თამაზი მძიმე ფორვარდისა და ცენტრის პოზიციაზე დაასრულა. თურქეთში გადავიდა 1992 წელს და მიიღო თურქეთის მოქალაქეობა. იყო დუზჯეს საკალათბურთო კლუბის მოთამაშე-მწვრთნელი და 2006-07 წლების სეზონში დაეხმარა კლუბს მეორე საკალათბურთი ლიგის მოგებაში 1993-1995 დარუშაფაკა 1995-2003 ფენერბახჩე(კაპიტანი 1998–2003 წლებში) 2003-2004 შალონ-ბასკეტი 2004-2005 ტეკელსპორი 2005-2006 მერსინი 2006-2008 აკჩაკოცა პოურაზი 2008-2009 გებზესპორი ↑ Turkish basketball League (თურქული) ↑ Spor3 October 20, 2006[მკვდარი ბმული] (თურქული) ↑ AjansSpor April 16, 2007[მკვდარი ბმული] (თურქული) TBLStat.net Statistics
პაატა ზაქარეიშვილი

პაატა ზაქარეიშვილი (დ. 4 აგვისტო, 1958, თბილისი) — ქართველი პოლიტოლოგი, პოლიტიკური საქმიანობის გამოცდილებით. საქართველოს სახელმწიფო მინისტრი რეინტეგრაციის საკითხებში 2012 წლის 25 ოქტომბრიდან 2014 წლის 1 იანვრამდე, საქართველოს სახელმწიფო მინისტრი შერიგებისა და სამოქალაქო თანასწორობის საკითხებში 2014 წლის 1 იანვრიდან 2016 წლის 1 აგვისტომდე, საქართველოს VIII მოწვევის პარლამენტის წევრი. 1984 წელს დაამთავრა ყაზანის სახელმწიფო უნივერსიტეტი. 1993 წელს დაამთავრა თბილისის სასულიერო აკადემია. 1992-1995 წლებში იყო ადამიანის უფლებათა და ეროვნებათაშორისი ურთიერთობის სახელმწიფო კომიტეტის რელიგიურ უფლებათა დაცვის განყოფილების უფროსი. 1992-1997 წლებში იყო ქართულ-აფხაზურ კონფლიქტში სამხედრო ტყვეთა, უგზო-უკვლოდ დაკარგულთა და კონფლიქტურ ზონაში მშვიდობიანი მოსახლეობის დაცვის კომისიის ხელმძღვანელი. 1995 წელს ასრულებდა აფხაზეთის ავტონომიური რესპუბლიკის მინისტრთა საბჭოს მრჩევლის მოვალეობას დევნილთა და ლტოლვილთა საკითხებზე. 1995-1997 წლებში იყო „ღია საზოგადოების ინსტიტუტის“ (ნიუ-იორკი) იძულებითი მიგრაციის პროექტის კოორდინატორი. 1995-2000 წლებში იყო საქართველოს პარლამენტის, ადამიანის უფლებათა დაცვისა და ეროვნულ უმცირესობათა საკითხების კომიტეტის აპარატის უფროსი. 1995-2012 წლებში იყო კალიფორნიის უნივერსიტეტის (ირვაინი) ქართულ-აფხაზური სამოქალაქო დიალოგის პროექტის ქართული მხარის კოორდინატორი. 1998-2012 იყო „შერიგების რესურსების“ (ლონდონი) ქართულ-აფხაზური პროექტების კოორდინატორი ქართული მხრიდან და „შლაინინგის პროცესის“ ქართული მხარის კოორდინატორი. 2000-2001 წლებში ასრულებდა საქართველოს სასჯელაღსრულების დეპარტამენტის თავმჯდომარის მოადგილის მოვალეობას. 2000-2004 წლებში გახდა ფონდ „ღია საზოგადოება - საქართველოს“ აღმასრულებელი საბჭოს წევრი. 2002-2006 წლებში იყო თბილისის საკრებულოს წევრი. 2009-2012 წლებში ხელმძღვანელობდა ნაციონალიზმისა და კონფლიქტების კვლევის ინსტიტუტს (ISNC). 2012 წლის 21 ოქტომბრიდან 7 ნოემბრამდე იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“. ჰყავს მეუღლე და ოთხი შვილი. პაატა ზაქარეიშვილი — საქართველოს ბიოგრაფიული ლექსიკონი პაატა ზაქარეიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატი. smr.gov.ge (2012). ↑ 1.0 1.1 1.2 1.3 smr.gov.ge 2012: ბიოგრაფია.წაკითხვის თარიღი: 2012. ↑ პარლამენტმა მთავრობის ახალი შემადგენლობა დაამტკიცა ↑ სპებ 2012: ბიოგრაფია. წაკითხვის თარიღი: 2019.
ედი მარსანი

ედი მარსანი (ინგლ. Eddie Marsan; 9 ივნისი, 1968) — ინგლისელი მსახიობი. დაბადებულია მუშათა კლასის ოჯახში. მოღვაწეობს როგორც ტელევიზიაში, ასევე კინოში. ვიკისაწყობში არის გვერდი თემაზე: ედი მარსანი ედი მარსანი კინოფილმების ინტერნეტ-მონაცემთა ბაზაში
ნატალია ნასარიძე

ნატალია ნასარიძე (დ. 2 ოქტომბერი, 1972) — ქართველი სამგზის ევროპის ჩემპიონი მშვილდოსნობაში, ასპარეზობს თურქეთი სახელით. პირველი მედალი 1986 წელს საქართველოს ჩემპიონატში მიიღო. ნასარიძე წარმოადგენდა თურქეთის ოლიმიურ გუნდს 1992, 1996, 2000 და 2004 წლის ზაფხულის ოლიმპიური თამაშებზე. ამ ღონისძიებებზე მან დაიკავა მე-15, 21-ე, მე-17 და 49-ე ადგილი. 1996 წლის ზაფხულის ოლიმპიური თამაშებზე, 1996 წლის 29 ივლისს დაამყარა ოლიმპიური რეკორდი: 18 ცდით 168 ქულა დააგროვა. იყო თურქეთის ქალ მშვილდოსანთა გუნდის წევრი. 1990 - ბარსელონა, ესპანეთი - ევროპის ჩემპიონატი: (სსრკ-ის სახელით) 1995 - მსოფლიოს ჩემპიონატი: მე-3 1996 - კრასნკა გორა, სლოვენია - ევროპის ჩემპიონატი: 1-ლი 1997 - 1997 წლი ხმელთაშუა ზღვის ქვეყნების თამაშები, ბარი, იტალია: 1-ლი 1997 - მსოფლიოს ჩემპიონატი: მე-3 2000 - ევროპის ჩემპიონატი: 1-ლი 2000 - ევროპის ჩემპიონატი დახურულ სივრცეში: 1-ლი 2003 - საფრანგეთი - მსოფლიო ჩემპიონატი დახურულ სივრცეში: 28-ე 2003 - ხორვატია - გრან-პრი: 20-ე 2003 - საფრანგეთი - გრან-პრი: 30-ე 2003 - თურქეთი - ოქროს ისარი, გრან-პრი: 28-ე 2003 - აშშ - მსოფლიო ჩემპიონატი: მე-16 (ლიცენზია 2004 წლის ოლიმპიური თამაშებისთვის) 2003 - საბერძნეთი - საერთაშორისო სამშვილდოსნო შეჯიბრება: მე-3 2004 - იტალია - გრან-პრი: 25-ე 2004 - ბელგია - ევროპის ჩემპიონატი: 48-ე 2004 - გერმანია - გრან-პრი: 75-ე ↑ Natalia Nasaridze-Çakir Biography and Statistics. Sports-Reference.com. დაარქივებულია ორიგინალიდან — 2012-10-24. ციტირების თარიღი: 2010-01-22.
მატჩ-პოინტი (ფილმი)

მატჩ-პოინტი (ინგლ. Match Point) — ვუდი ალენის 2005 წლის დრამატული თრილერი. ყურადღება!  ქვემოთ მოყვანილია სიუჟეტის და/ან დასასრულის დეტალები. უცნობი ჩოგბურთელი კრის უილტონი ცხოვრების მოწყობის მიზნით მდიდარ ოჯახს დაუახლოვდება და კლოის, ამ ოჯახის წევრს, ცოლად შეირთავს. მაგრამ კრისს ნოლა შეუყვარდება, ნოლა კლოის ძმის, ტომის საცოლე. ნოლასთან ურთიერთობა კრისის თავსატეხად იქცევა. კრისი კლავს ნოლას, მაგრამ ბედნიერი შემთხვევის წყალობით გადაურჩება მართლმსაჯულებას. ფილმი თემატურად ეხმიანება ვუდი ალენისვე ადრეულ ფილმს „დანაშაულებები და ცუდი საქციელები“ (1989). ამ ფილმში განხილულია სამყაროში სამართლიანობის არსებობის თემა. ფილმში უილტონი კითხულობს ფიოდორ დოსტოევსკის რომანს „დანაშაული და სასჯელი“. ამ რომანის მთავარი გმირი, რასკოლნიკოვი, კლავს მოხუც მევახშეს, რადგან მიაჩნია, რომ თავად განსაკუთრებული არსებაა და ამის უფლება აქვს. რასკოლნიკოვი კვალის დაფარვის მიზნით ძარცვავს მევახშეს. რომანში რასკოლნიკოვი თავდაპირველად ემალება მართლმსაჯულებას, მაგრამ შემდგომ გრძნობს დანაშაულს, აღიარებს მას, იხდის სასჯელს აღმოაჩენს ღმერთს ღარიბი გოგონას სიყვარულის სახით. ფილმის გმირი კრის უილტონი კლავს ახალგაზრდა გოგოს, რათა შეინარჩუნოს საკუთარი მდგომარეობა საზოგადოებაში. სიუჟეტებში არის მსგავსებები: რასკოლნიკოვისა და უილტონიც საკუთარ მკვლელობას შენიღბავენ ძარცვით, ორთავეს გამოიჭერს კიბეებზე შემთხვევით გამოჩენილი მღებავი, ორთავე კატა-თაგვობანას ეთამაშება გამოძიებას. ალენი, დოსტოევსკისგან განსხვავებით აჩვენებს, რომ არის დანაშაული, მაგრამ არ არის არც სასჯელი, არც ღმერთი და არც სიყვარული. ოფიციალური საიტი „მატჩ-პოინტი (ფილმი)“ — კინოფილმების ინტერნეტ-მონაცემთა ბაზა (ინგლისური) ↑ Match Point (12A). British Board of Film Classification (6 September 2005). ციტირების თარიღი: 15 May 2013 ↑ Match Point (2005). ციტირების თარიღი: 11 November 2010
ირიკის ეროვნული პარკი

ირიკის ეროვნული პარკი (ფრანგ. Parc national d'Iriqui) — ეროვნული პარკი მაროკოში. შეიქმნა 1994 წელს, ფართობი 123 000 ჰექტარია. ეროვნული პარკი მდებარეობს მდინარე დრაასა და ანტი-ატლასის მთების სამხრეთ კალთებს შორის, ზაგორისა და ტატის პროვინციების ტერიტორიაზე. პარკისათვის დამახასიათებელია სამხრეთ მაროკოსათვის ტიპური უდაბნოს ლანდშაფტი. მცენარეულობა წარმოდგენილია ხეებიანი სტეპებისა და აკაციებიანი სავანების სახით. ზოგიერთი დიუნი დაფარულია მცენარე იალღუნით. სველ სეზონებში, დროებითი ტენიანი ადგილი ხდება ირიკის ტბა, სადაც იზამთრებს მრავალი გადამფრენი ფრინველი, მათ შორის ფლამენგოები, იხვები და ბატები. აღნიშნული ტბა პარკისათვის მნიშვნელოვანი ეკოლოგიური მახასიათებელია. პარკის შემქნისას ერთ-ერთი მთავარი მიზანი იყო ჭარბტენიანი ადგილის რეაბილიტაცია. პარკში სახლობენ სავათები, სირაქლემები, ბერბერული ცხვრები, გაზელი დორკასი, ორიქსები და აფთრები. ასევე მრავლადა არიან რეპტილიები. გარდა რამდენიმე მკვიდრი ოჯახისა, პარკის ტერიტორიაზე ადამიანთა ძირითადი დასახლებები ნომადური ხასიათისაა. მდიდარი ლანდშაფტი და კულტურული მემკვიდრეობა პარკს ეკოტურიზმის დიდ პოტენციალს აძლევს, რამაც მნიშვნელოვნად უნდა გააუმჯობესოს ადგილობრივთა ეკონომიკური მდგომარეობა. მაროკოს ეროვნული პარკების სია Parc national d'Iriqui. დაარქივებულია ორიგინალიდან — 2013-04-04. ციტირების თარიღი: 2013-11-23. Parc national Iriqui. დაარქივებულია ორიგინალიდან — 2012-09-04. ციტირების თარიღი: 2013-11-23. ↑ 1.0 1.1 Parc National d’lriqui. დაარქივებულია ორიგინალიდან — 2019-01-06. ციტირების თარიღი: 2013-11-23. ↑ Sylvie Jourjon: L’Oasis Sacrée d’Oum Lâalag. 5 December 2012 (French).
სუს-მასის ეროვნული პარკი

სუს-მასის ეროვნული პარკი (ფრანგ. Parc National de Souss-Massa) — ეროვნული პარკი მაროკოში, ატლანტის ოკეანის სანაპიროზე. შეიქმნა 1991 წელს, ფართობი 33 800 ჰექტარია. მდებარეობს ქალაქ აგადირსა და სიდი-იფნის შორის. ჩრდილოეთით უკიდურესი წერტილია უედ-სუსის ესტუარი. პარკს ასევე მიაკუთვნებენ სამხრეთით არსებულ 30 000 ჰა ტერიტორიას, რადგან მას ხშირად გამოსაკვებად იყენებს ტყის იბისი. სიცოცხლე წარმოდგენილია დიუნებიან სტეპებში, პლაჟებსა და ჭარბტენიან ადგილებში. ნიადაგი ძირითადად ქვიშიანია, ზოგიერთ ადგილას კი კლდოვანი არეალებიცაა წარმოდგენილი. პარკის მთავარი საკონსერვაციო ღირებულება მდგომარეობს ტყის იბისის (Geronticus eremita) სამ კოლონიაში, რაც მაროკოში სულ ოთხია. სიახლოვეს არსებულ აღნიშნულ მეოთხე კოლონიასთან ერთად, აქ წარმოდგენილია ნამდვილად ველურ პირობებში მაცხოვრებელი ამ უიშვიათესი, საფრთხის ქვეშ მყოფი ფრინველის მსოფლიო რაოდენობის 95%. იბისები ძირითადად ბინადრობენ სანაპირო კლიფებსა და სტეპებში. პარკში ასევე სახლობს საფრთხის ქვეშ მყოფი მარმარილოს იხვი, ასევე კრიალა იბისი. ორი ესტუარი საკმაოდ იზიდავს გადამფრენებს, განსაკუთრებით ჭაობის ფრინველებსა და თოლიებს. პარკში იზამთრებს ჟერო და თოლია ოდუენა. მაროკოს ეროვნული პარკების სია ოფიციალური საიტიდაარქივებული 2013-11-21 საიტზე Wayback Machine. Centre d'Echange d'Information sur la Biodiversité du MAROC Convention sur la Diversité Biologique - Parc National du Souss-Massa დაარქივებული 2013-04-05 საიტზე Wayback Machine. WWF - World Wildlife Fundation ↑ 1.0 1.1 1.2 Parc National de Souss-Massa and Aglou. BirdLife IBA Factsheet. BirdLife International. ციტირების თარიღი: 13 November 2008. ↑ თარგი:IUCN2008 Database entry includes a range map and justification for why this species is critically endangered ↑ Northern Bald Ibis — BirdLife Species Factsheet. BirdLife International. დაარქივებულია ორიგინალიდან — 2007-09-29. ციტირების თარიღი: 2008-11-14. ↑ თარგი:IUCN2008 Database entry includes a range map and justification for why this species is vulnerable.
კანარის დოგი

კანარის დოგი — მებრძოლი ძაღლის ჯიში, რომელიც გამოიყვანეს XIX საუკუნეში კანარის კუნძულებზე. დღეისთვის კომპანიონი ძაღლია. სიცოცხლის ხანგრძლივობა 9–11 წელი, წონა 38–48კგ, სიმაღლე 55–65სმ. კანარის დოგი სპეციალურად ძაღლების ბრძოლებისთვის გამოიყვანეს. ცხადია, რომ მის წინაპრებს შორის იყო დღესდღეობით გადაშენებული ადგილობრივი ჯიში, ბარდინო მაჟერო, რომელიც შეაჯვარეს შემოყვანილ ინგლისურ მასტიფებთან. 1960-იან წლებში ეს ჯიში თითქმის მთლიანად გაქრა, მაგრამ აღდგენილ იქნა ვეტერინარ კარლ სემენჩიჩის მიერ. ადრე, ევროპული ქვეყნების უმეტესობაში ფართოდ იყო გავრცელებული ძაღლების ბრძოლები. სპეციალურად ამ მიზნით გამოჰყავდათ ჯიშები, ძაღლებს უძლიერებდნენ აგრესიულობას და გამძლეობას. ზოგიერთ ქვეყანაში, მაგალითად, ირლანდიაში, ძაღლების ბრძოლები იმართებოდა ღია ცის ქვეშ, მაგრამ უფრო ხშირად, როგორც ეს კანარის კუნძულებზე იყო მიღებული, ბრძოლები ტარდებოდა რინგებსა და არენებზე. დოგო კანარიო ტიპური მებრძოლი ძაღლია. მას აქვს სქელი კანი, მაგარი ძვლები, დაკუნთული სხეული, მასიური თავი და განსაკუთრებით ძლიერი ყბები, ღრმა და ფართო მკერდი. თავი თითქმის კვადრატულია. დოგო კანარიო ძნელად ეგუება ბავშვებს და სხვა ძაღლებს, ძნელად იწვრთნება, ბალანს განსაკუთრებული მოვლა არ სჭირდება. კარგად ეგუება ქალაქის პირობებში ცხოვრებას და სიცხეს. ბალნის შეფერილობა შეიძლება იყოს ხორბლისფერი, ვეფხვისებრი-ჟღალი, მოცისფრო-ვერცხლისერი. „ძაღლების ენციკლობედია“ (2009), გვ. 286.
6 დეკემბერი

6 დეკემბერი — გრიგორიანული კალენდრის 340-ე დღე (ნაკიან წლებში – 341-ე დღე). წლის ბოლომდე დარჩენილია 25 დღე. 1240 : მონღოლთა შემოსევა რუსეთზე - კიევის დაცემა ბათო-ყაენის წინამძღოლობით. 1741 : რუსეთში სახელმწიფო გადატრიალებით პეტრე I-ის ასული ელიზავეტა პეტროვნა ქვეყნის მეთაური გახდა. 1768 : ენციკლოპედია ბრიტანიკის - პირველი გამოცემა იბეჭდება. 1768 : აშშ-ის კონგრესი ნიუ-იორკიდან ფილადელფიაში გადავიდა. 1865 : აშშ-ის კონსტიტუციის მეცამეტე შესწორება რატიფიცირებულია და მონობას კრძალავს. 1877 :გამოდის გაზეთ ვაშინგტონ პოსტის პირველი ნომერი. 1897 : ლონდონი პირველი ქალაქი გახდა, სადაც მოტორიზებული ტაქსები გაჩნდა. 1917 : ფინეთი რუსეთისგან დამოუკიდებლობას აცხადებს. 1922 : ინგლის-ირლანდიის ხელშერკულების ხელმოწერიდან ერთ წელიწადში ირლანდიის თავისუფალი სახელმწიფო იწყებს არსებობას. 1978 : ესპანეთმა ახალი კონსტიტუცია დაამტკიცა რეფერენდუმით. 1991 : ხორვატიაში იუგოსლავიის სახალხო არმიის ძალები ბომბავენ დუბროვნიკს მაისის თვიდან ქალაქის ალყაში მოქცევის შემდეგ. 2010 : არგენტინა შეუერთდა ბრაზილიის გადაწყვეტილებას, აღიარონ პალესტინის დამოუკიდებელი სახელმწიფო 1967 წლის საზღვრებში. 2017 : პრეზიდენტ დონალდ ტრამპის გადაწყვეტილებით აშშ-მ იერუსალიმი ისრაელის დედაქალაქად სცნო. 2021 : კარლ ნეჰამერი ავსტრიის კანცლერი გახდა. 1285 : ფერდინანდ IV — კასტილიის მეფე 1421 : ჰენრი VI — ინგლისის მეფე 1642 : ბახი, იოჰან კრისტოფ — გერმანელი კომპოზიტორი (დ. 1703) 1792 : ვილიამ II — ნიდერლანდების მეფე 1839 : ფურცელაძე, ანტონ — ქართველი მწერალი 1880 : ბანოვანი — ქართველი მწერალი 1897 : ბელაქნელი, ნიკოლოზ — ქართველი მომღერალი 1898 : მირდალი, გუნარ — შვედი ეკონომისტი 1920 : პორტერი, ჯორჯ — ბრიტანელი ქიმიკოსი 1930 : ლისულო, დანიელ — ზამბიის პრემიერ-მინისტრი 1185 : აფონსუ I დამპყრობელი — პორტუგალიის პირველი მეფე 1352 : კლიმენტ VI — რომის პაპი 1672 : იოანე II კაზიმირი — პოლონეთის მეფე 1855 : როტშილდი, ემშელ — ამერიკელი ბანკირი 1900 : ავალიშვილ-ხერხეულიძე, ბაბო — ქართველი მსახიობი 1934 : ბანოვანი — ქართველი მწერალი 1970 : აღაბაბიანი, რუბენ — სომეხი არქიტექტორი, პოეტი, მთარგმნელი 1989 : ჩამილ სიჯარიჩი — ჩერნოგორიელი მწერალი (დ. 1913) 1991 : სტოუნი, რიჩარდ — ბრიტანელი ეკონომისტი 2003 : ოსორიო, კარლოს მანუელ არანა — გვატემალის პრეზიდენტი 2005 : დევან ნაირი — სინგაპურის პრეზიდენტი მართლმადიდებელი ეკლესია აღნიშნავს შემდეგი წმინდანების ხსენების დღეს: არქიმანდრიტი გრიგოლი ოსვენციმის ბანაკში აღსრულებული ამფილოქე იკონიელი გრიგოლი აკრაგანტელი სისინიოს კვიზიკელი თეოდორე ანტიოქიელი ალექსანდრე ნეველი აგრეთვე: ესპანეთი : კონსტიტუციის დღე ფინეთი : ფინეთის დამოუკიდებლობის დღე (რუსეთისგან, 1917) სხვა თვეები:
ტრიკონოდონტები

ტრიკონოდონტები (ლათ. Triconodonta) — ამომწყდარი პრიმიტიული ძუძუმწოვრების რიგი. დედამიწაზე ცხოვრობდნენ მეზოზოურ ერაში (იურულ და ცარცულ პერიოდებში). პატარა ცხოველები იყვნენ. თავის ქალასა და ქვედა ყბის აგებულებაში შენარჩუნებული ჰქონდათ მხეცისნაირი ქვეწარმავლების — ცინოდონტების ნიშნები. ტრიკონოდონტების ნაშთები ცნობილია ჩრდილოეთ ამერიკის, ევროპისა და აზიის ნალექებიდან. ქართული საბჭოთა ენციკლოპედია, ტ. 10, თბ., 1986. — გვ. 50.
არეში

არეში — მდინარე ყვარლისა და ლაგოდეხის მუნიციპალიტეტებში, მდინარე კაბალის მარჯვენა შენაკადი. სიგრძე 36 კმ, აუზის ფართობი 155 კმ². სათავე აქვს კახეთის კავკასიონის მთავარი წყალგამყოფი ქედის სამხრეთ კალთაზე. ენციკლოპედია „საქართველო“, ტ. 1, თბ., 1997. — გვ. 194. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 17.
ოლივიე ჟირუ

ოლივიე ჟირუ (ფრანგ. Olivier Giroud) (დ. 30 სექტემბერი, 1986) — ფრანგი ფეხბურთელი, საფრანგეთის ეროვნული საფეხბურთო ნაკრებისა და „მილანის“ თავდამსხმელი. 2018 წლის მსოფლიო ჩემპიონი და 2016 წლის ევროპის ვიცე-ჩემპიონი საფრანგეთის ეროვნული ნაკრების შემადგენლობაში. 2016-2017 წლების პრემიერლიგის სეზონში არსენ ვენგერი ჟირუს ძირითადად ცვლილებებზე აძლევდა თამაშის საშუალებას. 2016 წლის 29 ოქტომბერს „სანდერლენდის“ წინააღმდეგ ჟირუმ ორი გოლის გატანა მოახერხა ცვლელებაზე შემოსვლის შემდეგ, რამაც საშუალება მიცა „მეთოფეებს“ დაეძლიათ მეტოქის წინააღმდეგობა და გაემარჯვათ 4-1. სეზონში პირველი თამაში ძირითად შემადგენლობაში ოლივიემ ითამაშა ჩემპიონთა ლიგის მატჩში „ლუდოგორეცის“ წინააღმდეგ. „არსენალი“ 0-2 მარცხდებოდა, თუმცა მოახერხა გამარჯვების მოპოვება 3-2. ჟირუმ თავისი გოლი 41-ე წუთზე გაიტანა. 26 დეკემბერს ჟირუმ თამაშის ერთადერთი გოლი გაიტანა „ვესტ ბრომიჩის“ წინააღმდეგ თავის პირველ მატჩში ძირითად შემადგენლობაში (პრემიერლიგის იმ სეზონში). 1 იანვარს „კრისტალ პალასის“ წინააღმდეგ ჟირუმ გოლი „სკორპიონის დარტყმით“ გაიტანა. არსენ ვენგერმა ამ გოლს საუკეთესო უწოდა რომელიც მას ოდესმე უნახავს. 12 იანვარს ჟირუმ, ლორან კოშელნისთან და ფრანსის კოკლენთან ერთად, „არსენალთან“ კონტრაქტი გაახანგრძლივა. 2017 წლის 27 მაისს ჟირუს გუნდმა ასოციაციის თასი მოიგო დრამატულ ფინალში „ჩელსის“ წინააღმდეგ. ეს ტიტული ჟირუსთვის „არსენალთან“ ერთად კარიერაში მეხუთე აღმოჩნდა. მონპელიე:(1) ლიგა 1: 2011–12 არსენალი:(6) ინგლისის ასოციაციის თასი: 2014, 2015, 2017 ინგლისის სუპერთასი: 2014, 2015, 2017 ჩელსი:(3) უეფა-ს ჩემპიონთა ლიგა (1): 2020–21 უეფა-ს ევროპის ლიგა (1): 2018–19 ინგლისის ასოციაციის თასი (1): 2018 ინგლისის ლიგის თასის ფინალისტი: 2018–19 მილანი:(1) სერია A (1): 2021–22 საფრანგეთი:(1) მსოფლიო საფეხბურთო ჩემპიონატი: 2018 ფინალისტი: 2022 ევროპის საფეხბურთო ჩემპიონატი: ფინალისტი: 2016 შეგიძლიათ იხილოთ მედიაფაილები თემაზე „ოლივიე ჟირუ“ ვიკისაწყობში. Arsenal profile ოლივიე ჟირუ – უეფას ჩანაწერი (ინგლისური) ოლივიე ჟირუ — სტატისტიკა საიტზე Soccerbase.com (ინგლისური) Official Website დაარქივებული 2016-06-24 საიტზე Wayback Machine. ოლივიე ჟირუ Twitter-ზე
ტაზეკის ეროვნული პარკი

ტაზეკის ეროვნული პარკი (ფრანგ. Parc national de Tazekka) — ეროვნული პარკი მაროკოში, შეიქმნა 1950 წელს და ამ დროისთვის მისი ფართობი 6,8 კმ² იყო. შექმნის მიზეზი იყო ბუნებრივი რესურსების დაცვა, განსაკუთრებით კი კედრის, რომელიც შუა ატლასის ქედზე იზრდება. პარკი მოიცავს 1980 მ სიმაღლის ჯბელ-ტაზეკის მთას. 1989 წელს ეროვნული პარკის ფართობი გაიზარდა — შეემატა ეკოლოგიური მნიშვნელობის ტერიტორია და სულ 120 კმ² გახდა. უახლოესი ქალაქია ტაზეკა. მაროკოს ეროვნული პარკების სია (ფრანგული) tazekka.com
პროგრესის თასი

პროგრესის თასის პრიზი შემოიღო კიევურმა „მუშათა გაზეთმა“ („Рабочей газеты“) 1971 წელს და გაგრძელდა საბჭოთა კავშირის დაშლამდე. პრიზი გადაეცემოდა საბჭოთა კავშირის ჩემპიონატის გუნდს, რომელიც განიცდიდა ყველაზე დიდ პროგრესს წინა სეზონის შემდეგ. 1971 - „დინამო“ კიევი 1972 - „ზარია“ ვოროშილოვგრადი 1973 - „დინამო“ მოსკოვი 1974 - „ჩერნომორეცი“ ოდესა 1975 - „შახტარი“ დონეცკი 1976 (გაზაფხული) - „კრილია სოვეტოვი“ კუბიშევი 1976 (შემოდგომა) - „ტორპედო“ მოსკოვი 1977 - „შახტარი“ დონეცკი 1978 - „სპარტაკი“ მოსკოვი 1979 - „დინამო“ მინსკი 1980 - „ზენიტი“ ლენინგრადი 1981 - „დინამო“ მოსკოვი 1982 - „დინამო“ მინსკი 1983 - „დნიპრო“ დნეპროპეტროვსკი 1984 - „დინამო“ თბილისი 1985 - „დინამო“ კიევი 1986 - „დინამო“ მოსკოვი 1987 - „დნიპრო“ დნეპროპეტროვსკი 1988 - „დინამო“ კიევი 1989 - „ჩერნომორეცი“ ოდესა 1990 - „ცსკა“ მოსკოვი 1991 - „ჩერნომორეცი“ ოდესა პრიზის მფლობელები